**- ตัวอย่าง -**

**ข้อตกลงจ้าง**

เลขที่

ข้อตกลงฉบับนี้ทำขึ้น ณ
เมื่อวันที่ *(ลงวันที่ทำสัญญา)* ระหว่าง มหาวิทยาลัยพะเยา

โดย *(ผู้มีอำนาจ)* ตำแหน่ง
ซึ่งได้รับมอบอำนาจให้ดำเนินการในพื้นที่ตำบล ภายใต้โครงการขับเคลื่อนเศรษฐกิจและสังคมฐานรากหลัง โควิดด้วยเศรษฐกิจ BCG (U2T BCG) ซึ่งต่อไปในข้อตกลงนี้
เรียกว่า "ผู้ว่าจ้าง" ฝ่ายหนึ่ง กับ
ถือบัตรประจำตัวประชาชนเลขที่ อยู่บ้านเลขที่ หมู่ที่ ตำบล/แขวง อำเภอ/เขต จังหวัด

ปรากฏตามสำเนาเอกสารแนบท้ายข้อตกลงนี้ ซึ่งต่อไปในข้อตกลงนี้เรียกว่า "ผู้รับจ้าง" อีกฝ่ายหนึ่ง

ทั้งสองฝ่ายได้ตกลงกันมีข้อความดังต่อไปนี้

**ข้อ 1** ผู้ว่าจ้างตกลงจ้าง และผู้รับจ้างตกลงรับจ้างปฏิบัติงาน

ณ มีกำหนดระยะเวลาจ้างตั้งแต่วันที่ เดือน พ.ศ.

ถึงวันที่ เดือน พ.ศ. รวม เดือน โดยมีรายละเอียดการจ้าง
ดำเนินงานตามเอกสารแนบท้ายข้อตกลงที่ระบุในข้อ 2

ผู้ว่าจ้างตกลงที่จะเป็นผู้จัดหาวัสดุอุปกรณ์ เครื่องมือ เครื่องใช้ต่างๆ เพื่อผู้รับจ้างใช้ในงานจ้างตามข้อตกลงนี้
**ข้อ 2** เอกสารแนบท้ายข้อตกลงจ้างดังต่อไปนี้ให้ถือเป็นส่วนหนึ่งของข้อตกลงจ้างนี้

 2.1 ผนวก 1 ขอบเขตของงานและเงื่อนไขการจ้าง จำนวน หน้า

 2.2 ผนวก 2 ใบเสนอราคาและอื่นๆ จำนวน หน้า

 2.3 ผนวก 3 (ถ้ามี) จำนวน หน้า

 ความใดในเอกสารแนบท้ายข้อตกลงจ้างที่ขัดแย้งกับข้อความในข้อตกลงจ้างนี้ ให้ใช้ข้อความ
ในข้อตกลงจ้างนี้บังคับ และในกรณีที่เอกสารแนบท้ายข้อตกลงจ้างขัดแย้งกันเอง ผู้รับจ้างจะต้องปฏิบัติตาม
คำวินิจฉัยของผู้ว่าจ้าง ทั้งนี้ โดยผู้รับจ้างไม่มีสิทธิเรียกร้องค่าเสียหายหรือค่าใช้จ่ายใดๆ ทั้งสิ้น

**ข้อ 3** ผู้ว่าจ้างตกลงจ่าย และผู้รับจ้างตกลงรับเงินค่าจ้าง ตั้งแต่เดือน ถึงเดือน เป็นจำนวนเงิน บาท ( ) ซึ่งได้รวมภาษีมูลค่าเพิ่ม จำนวน บาท ตลอดจนภาษีอากรอื่นๆ (ถ้ามี) และค่าใช้จ่ายทั้งปวงไว้แล้ว โดยกำหนดการจ่ายเป็นรายเดือน รวมทั้งหมด 3 เดือน ดังนี้

 เดือนที่ 1 เป็นจำนวนเงิน บาท ( ) เมื่อผู้รับจ้างได้ส่ง

มอบงาน (ระบุภาระงานที่จะส่งมอบในแต่ละเดือน เช่น ข้อเสนอแนวทางการพัฒนา ส่งเสริม และผลักดัน BCG
ของตำบลที่รับผิดชอบ) ให้แล้วเสร็จภายในวันที่

เดือนที่ 2...

 เดือนที่ 2 เป็นจำนวนเงิน บาท ( ) เมื่อผู้รับจ้างได้ส่งมอบงาน (ระบุภาระงานที่จะส่งมอบในแต่ละเดือน เช่น รายงานผลการดำเนินงานตามที่สถาบันอุดมศึกษากำหนด) ให้แล้วเสร็จภายในวันที่

 เดือนที่ 3 เป็นจำนวนเงิน บาท ( ) เมื่อผู้รับจ้างได้ส่งมอบงาน (ระบุภาระงานที่จะส่งมอบในแต่ละเดือน เช่น รายงานผลการดำเนินงานตามที่สถาบันอุดมศึกษากำหนด) ให้แล้วเสร็จภายในวันที่

**ข้อ 4** ผู้รับจ้างตกลงจะรับทำงานตามที่กำหนดในข้อตกลงจ้างตามข้อ 1 ให้เสร็จสิ้นภายในกำหนด
 วัน นับแต่วันทำข้อตกลงนี้ซึ่งตรงกับวันที่ เดือน พ.ศ.

ถ้าผู้รับจ้างไม่สามารถทำงานให้แล้วเสร็จตามกำหนดเวลา หรือมีเหตุให้เชื่อได้ว่าผู้รับจ้างไม่สามารถทำงานให้แล้วเสร็จภายในกำหนดเวลา หรือจะแล้วเสร็จล่าช้าเกินกว่ากำหนด หรือผู้รับจ้างทำผิดข้อตกลงจ้างข้อใดข้อหนึ่ง หรือตกเป็นผู้ล้มละลาย หรือเพิกเฉยไม่ปฏิบัติตามคำสั่งของผู้ว่าจ้าง ผู้ว่าจ้างมีสิทธิที่จะบอกเลิกข้อตกลงจ้างนี้ได้และมีสิทธิจ้างผู้รับจ้างรายใหม่เข้าทำงานของผู้รับจ้างให้ลุล่วงไปด้วย

 **ข้อ 5** ในระหว่างที่ผู้รับจ้างปฏิบัติงานตามข้อตกลงจ้างนี้ หากผู้ว่าจ้างเห็นว่าผู้รับจ้างไม่มาทำงาน ที่จ้างตามสัญญา ผู้ว่าจ้างมีสิทธิหักค่าจ้างเหมารายเดือนของเดือนนั้น ๆ เป็นรายวัน ตามส่วนของจำนวนวันที่มีสิทธิ์ได้รับเงินเดือนในเดือนนั้น ตามจำนวนวันที่ขาดงาน และหากเดือนใดมีการขาดงานดังกล่าวเกินกว่า 3 วันทำการ โดยไม่มีเหตุอันสมควรและไม่ได้บอกกล่าวล่วงหน้า ให้ถือว่าผู้รับจ้างผิดข้อตกลงจ้าง ผู้ว่าจ้างมีสิทธิบอกเลิกข้อตกลงจ้างได้ทันที และความเสียหายใดอันจะเกิดขึ้นเนื่องมาจากผู้รับจ้างผิดข้อตกลงจ้าง ผู้ว่าจ้างมีสิทธิเรียกร้องค่าเสียหายได้

**ข้อ 6** ผู้รับจ้างจะต้องทำงานด้วยความตั้งใจ ซื่อสัตย์สุจริต รวมถึงต้องให้ความเคารพต่อผู้ว่าจ้างรวมทั้งผู้มาติดต่อหรือใช้บริการของผู้ว่าจ้างด้วยความสุภาพเรียบร้อย และการบริการที่ประทับใจด้วย หากมี
การละเว้นการปฏิบัติดังกล่าวจนเป็นเหตุให้เกิดความเสียหายแก่ภาพพจน์ของผู้ว่าจ้างที่ปรากฏต่อสาธารณะ
ผู้ว่าจ้างมีสิทธิบอกเลิกข้อตกลงจ้างนี้ได้ทันที โดยผู้รับจ้างจะเรียกร้องค่าเสียหายใดๆ ทั้งสิ้นไม่ได้

**ข้อ 7** ในกรณีทรัพย์สินของผู้ว่าจ้าง หรือทรัพย์สินที่ผู้ว่าจ้างมีหน้าที่ดูแลรับผิดชอบได้รับความเสียหายหรือสูญหายโดยความผิดหรือความประมาทเลินเล่อของผู้รับจ้าง ผู้รับจ้างจะต้องต้องรับผิดชดใช้ค่าเสียหายนั้นเว้นแต่ ผู้รับจ้างจะพิสูจน์ได้ว่าความเสียหายหรือสูญหายนั้น เกิดจากเหตุสุดวิสัย

**ข้อ 8** หากเกิดความเสียหายหรือสูญหายของทรัพย์สิน ซึ่งผู้รับจ้างต้องรับผิดชอบเกิดขึ้นเพราะผู้
ว่าจ้างมีส่วนผิดอยู่ด้วย ทั้งสองฝ่ายจะร่วมกันรับผิด โดยพิจารณาถึงความผิดของแต่ละฝ่ายเป็นเกณฑ์ในการคำนวณค่าเสียหาย

**ข้อ 9** ในระหว่างปฏิบัติงาน ถ้าผู้รับจ้างได้กระทำการใดๆ อันเป็นการละเมิดต่อบุคคลหรือทรัพย์สินของผู้อื่น ผู้รับจ้างจะต้องรับผิดในบรรดาความเสียหายที่ได้กระทำขึ้นนั้นด้วยตนเองทั้งสิ้น

**ข้อ 10** ผู้รับจ้างสามารถบอกเลิกข้อตกลงจ้างฉบับนี้ก่อนครบกำหนดตามระยะเวลาที่กำหนดไว้ในข้อ 1 ได้ หากไม่สามารถปฏิบัติงานได้และประสงค์จะขอยกเลิกข้อตกลงจ้าง โดยไม่ประสงค์จะรับจ้างต่อไป แต่ต้อง

บอกกล่าวเป็นลายลักษณ์อักษรให้กับผู้ว่าจ้างทราบล่วงหน้าไม่น้อยกว่า 15 วัน ก่อนที่จะมีการหยุดปฏิบัติงานดังกล่าว

ข้อที่ 11...

**ข้อ 11** เมื่อข้อตกลงจ้างฉบับนี้สิ้นสุดลงไม่ว่ากรณีใดก็ตาม ผู้ว่าจ้างจะจ่ายค่าจ้างให้ผู้รับจ้าง โดยคิดเฉลี่ยตามจำนวนวันที่จ้างในเดือนที่สิ้นสุดข้อตกลงจ้าง ถึงวันสุดท้ายของการปฏิบัติงาน ซึ่งเป็นวันเปิดทำการของทางราชการ

**ข้อ 12** ในกรณีที่ผู้รับจ้างไม่ปฏิบัติตามข้อตกลงจ้าง ผู้ว่าจ้างมีสิทธิบอกเลิกข้อตกลงจ้างทันที หากผู้ว่าจ้างมีได้ใช้สิทธิบอกเลิกข้อตกลงจ้าง ผู้รับจ้างยินยอมให้ผู้ว่าจ้างระงับการจ่ายค่าจ้างทั้งหมดหรือบางส่วนตามที่ผู้ว่าจ้างเห็นสมควร และผู้ว่าจ้างมีสิทธิคิดค่าปรับผู้รับจ้างเป็นรายวันในอัตราร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท) นับตั้งแต่วันที่ผู้รับจ้างผิดเงื่อนไขข้อตกลงจ้าง จนถึงวันที่ผู้รับจ้างได้ดำเนินการตามข้อตกลงจ้างหรือจนถึงวันที่ผู้ว่าจ้างได้บอกเลิกข้อตกลงจ้าง ตลอดจนค่าเสียหายอื่นๆ (ถ้าหากมี) ด้วย

**ข้อ 13** ในกรณีที่มีปัญหาเกี่ยวกับการปฏิบัติงนตามข้อตกลงจ้างนี้ ให้อยู่ในดุลพินิจของผู้ว่าจ้างที่จะพิจารณาตามที่เห็นสมควร

**ข้อ 14** การว่าจ้างตามข้อตกลงจ้างนี้ ไม่ทำให้ผู้รับจ้างมีฐานะเป็นลูกจ้างของทางราชการ หรือมีความสัมพันธ์ในฐานะเป็นลูกจ้างตามกฎหมายแรงงานหรือกฎหมายว่าด้วยประกันสังคม

ข้อตกลงจ้างนี้ทำขึ้นสองฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความในข้อตกลงโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและต่างยึดถือไว้ฝ่ายละฉบับ

(ลงชื่อ) ผู้ว่าจ้าง
 ( )

(ลงชื่อ) ผู้รับจ้าง
 ( )

(ลงชื่อ) พยาน
 ( )

(ลงชื่อ) พยาน
 ( )